പ്രത്യേക സേവനങ്ങളും ഫീച്ചറുകളും
തൃശ്ശൂരിൽ പെൻഷൻ, പെൻഷനേഴ്സ് വെൽഫെയർ വകുപ്പ് ഡിജിറ്റൽ ലൈഫ് സർട്ടിഫിക്കറ്റ് ക്യാമ്പ് സംഘടിപ്പിച്ചു
കൊച്ചി, നവംബർ 14, 2022
കേന്ദ്ര ഗവൺമെന്റ് സർവീസിൽ നിന്ന് വിരമിച്ചവർക്ക് ഡിജിറ്റൽ ലൈഫ് സർട്ടിഫിക്കറ്റ് പ്രോത്സാഹിപ്പിക്കുന്നതിനായി കേന്ദ്ര പേഴ്സണൽ, പബ്ലിക് ഗ്രീവൻസ് ആൻഡ് പെൻഷൻസ് മന്ത്രാലയത്തിനു കീഴിലെ പെൻഷൻ & പെൻഷനേഴ്സ് വെൽഫെയർ വകുപ്പ് രാജ്യവ്യാപകമായി ഒരു കാമ്പെയ്ൻ ആരംഭിച്ചു. ലൈഫ് സർട്ടിഫിക്കറ്റ് സമർപ്പിക്കുന്നതിന് ഫേസ് ഓതന്റിക്കേഷൻ സാങ്കേതിക വിദ്യക്ക് കേന്ദ്ര സഹമന്ത്രി മന്ത്രി ഡോ. ജിതേന്ദ്ര സിംഗ് തുടക്കം കുറിച്ചിരുന്നു . രജിസ്റ്റർ ചെയ്തിട്ടുള്ള പെൻഷനേഴ്സ് അസോസിയേഷനുകൾ, പെൻഷൻ വിതരണം ചെയ്യുന്ന ബാങ്കുകൾ, കേന്ദ്രഗവൺമെന്റിന്റെ മന്ത്രാലയങ്ങൾ, സിജിഎച്ച്എസ് വെൽനസ് സെന്ററുകൾ എന്നിവയ്ക്ക് പ്രത്യേക ക്യാമ്പുകൾ സംഘടിപ്പിച്ച് കൊണ്ട് ഡിജിറ്റൽ ലൈഫ് സർട്ടിഫിക്കറ്റ്/ഫേസ് ഓതന്റിക്കേഷൻ ടെക്നിക്ക് പ്രോത്സാഹിപ്പിക്കുന്നതിന് നിർദ്ദേശം നൽകിയിട്ടുണ്ട്. ഇത് വിരമിച്ചവരുടെ ജീവിതം കൂടുതൽ അനായാസമാക്കും.
ഈ പരിപാടിയുടെ ഭാഗമായി പെൻഷൻ & പെൻഷനേഴ്സ് വെൽഫെയർ വകുപ്പിന്റെ അണ്ടർ സെക്രട്ടറിയുടെ നേതൃത്തിലുള്ള ഒരു ഉദ്യോഗസ്ഥ സംഘം ഇന്ന് തൃശൂർ സന്ദർശിച്ചു . കേന്ദ്ര ഗവൺമെന്റിലെ പെൻഷൻകാർക്കായി 2022 നവംബർ 14 ന് തൃശ്ശൂരിൽ ചെമ്പുക്കാവ് ജവഹർ ബാലഭവൻ, എസ് ബി ഐ തൃശ്ശൂർ മെയിൻ ബ്രാഞ്ച്, എസ് ബി ഐ പാറമേക്കാവ്, എസ് ബി ഐ സിവിൽ സ്റ്റേഷൻ ബ്രാഞ്ച്, എസ്ബിഐ റൗണ്ട് സൗത്ത് ബ്രാഞ്ച് എന്നീ 5 ഇടങ്ങളിൽ ഈ കാമ്പയിൻ സംഘടിപ്പിച്ചു.168 പെൻഷൻകാർ ഇന്ന് തൃശൂരിൽ ഫെയ്സ് ഓതന്റിക്കേഷൻ വഴി ലൈഫ് സർട്ടിഫിക്കറ്റ് സമർപ്പിച്ചു. ഇതിനുപുറമെ, തൃശ്ശൂരിലെ സെൻട്രൽ ഗവൺമെന്റ് പെൻഷനേഴ്സ് അസോസിയേഷനും ഏകദേശം 100 കേന്ദ്ര ഗവൺമെന്റ് പെൻഷൻകാർക്ക് DLC സമർപ്പിക്കാൻ സഹായിച്ചിട്ടുണ്ട്.
ഫെയ്സ് ഓതന്റിക്കേഷൻ ജീവൻപ്രമാൺ ആപ്പ് എങ്ങനെ മൊബൈൽ ഫോണിൽ ഡൗൺലോഡ് ചെയ്യാമെന്നും ഫോണിൽ നിന്ന് ലൈഫ് സർട്ടിഫിക്കറ്റ് നൽകാമെന്നും വകുപ്പ് ഉദ്യോഗസ്ഥർ പെൻഷൻകാർക്ക് മാർഗനിർദേശം നൽകി. ലൈഫ് സർട്ടിഫിക്കറ്റ് 60 സെക്കൻഡിനുള്ളിൽ ജനറേറ്റ് ചെയ്യുകയും മൊബൈൽ ഫോണിൽ അയച്ച ലിങ്ക് വഴി അത് ഡൗൺലോഡ് ചെയ്യുകയുമാവാം . ഇന്ത്യാ ഗവൺമെന്റിന്റെ പെൻഷൻ & പെൻഷനേഴ്സ് വെൽഫെയർ വകുപ്പിന്റെ ഡിജിറ്റൽ ലോകത്തേക്കുള്ള ഒരു നാഴികക്കല്ലാണ് ഇത്.നേരത്തെ ലൈഫ് സർട്ടിഫിക്കറ്റ് നൽകുന്നതിന് പ്രായമായ പെൻഷൻകാർക്ക് ബാങ്കുകൾക്ക് പുറത്ത് മണിക്കൂറുകളോളം ക്യൂ നിൽക്കേണ്ടി വന്നിരുന്നുവെന്ന് അണ്ടർ സെക്രട്ടറി ശ്രീ മനോജ് കുമാർ വിശദീകരിച്ചു. ഇപ്പോൾ, അവരുടെ വീട്ടിലിരുന്ന് ഒരു ബട്ടണിൽ ക്ലിക്ക് ചെയ്യുന്നതിലൂടെ അത് സാധ്യമാക്കിയിരിക്കുന്നു.
മൊബൈൽ മുഖേനയുള്ള ഫേസ് ഓതന്റിക്കേഷൻ വഴി ലൈഫ് സർട്ടിഫിക്കറ്റ് സമർപ്പിക്കുന്ന പ്രക്രിയയിൽ, ആദ്യമായി ആധാർ നമ്പർ, ഒടിപിക്കുള്ള മൊബൈൽ നമ്പർ, പിപിഒ നമ്പർ, ബാങ്ക്/പോസ്റ്റ് ഓഫീസിലെ അക്കൗണ്ട് നമ്പർ എന്നിവ സംബന്ധിച്ച വിശദാംശങ്ങൾ ആവശ്യമാണ്. സംസ്ഥാന ഗവൺമെന്റ് ജീവനക്കാർക്കും സംസ്ഥാന ട്രഷറി ഓഫീസിന്റെ അധികാരികൾക്കും ഈ സൗകര്യം ലഭ്യമാണ്.
ബാങ്കുകൾ, പെൻഷനേഴ്സ് അസോസിയേഷനുകൾ, മെയ്റ്റി/എൻഐസി, യുഐഡിഎഐ എന്നിവയുടെ പ്രതിനിധികളും പരിപാടിയിൽ പങ്കെടുത്തു. . പരിപാടിയിൽ പങ്കെടുത്ത എല്ലാ പ്രതിനിധികൾക്കും അണ്ടർ സെക്രട്ടറി നന്ദി അറിയിച്ചു.
ഫെയ്സ് ഓതന്റിക്കേഷൻ ടെക്നിക്കിലൂടെ ലൈഫ് സർട്ടിഫിക്കറ്റ് സമർപ്പിക്കുന്ന പ്രക്രിയ ലളിതമായ ഭാഷയിൽ വിശദീകരിക്കുന്ന രണ്ട് വീഡിയോകൾ അപ്ലോഡ് ചെയ്തിരിക്കുന്ന പെൻഷൻ വകുപ്പിന്റെ-DOPPW_INDIA OFFICIAL- എന്ന ഔദ്യോഗിക യൂട്യൂബ് ചാനൽ സന്ദർശിക്കാൻ എല്ലാ പെൻഷൻകാരോടും കേന്ദ്ര സംഘം അഭ്യർത്ഥിച്ചു. ഫെയ്സ് ഓതന്റിക്കേഷൻ വഴി ലൈഫ് സർട്ടിഫിക്കറ്റ് സമർപ്പിക്കാനുള്ള കാമ്പയിൻ നവംബർ മാസം മുഴുവൻ നടത്തുന്നുണ്ട്.
1.10.22 മുതൽ ഇന്നുവരെയുള്ള ഡിജിറ്റൽ ലൈഫ് സർട്ടിഫിക്കറ്റ് കണക്കുകൾ ഇവയാണ്: ആകെ - 47,66,735
(ഫേസ് ഓതന്റിക്കേഷനിലൂടെ ആകെ - 2,62,686 ആകെ DLC CGOV -18,18,289 കൂടാതെ CGOV-യുടെ ഫേസ് ഓതന്റിക്കേഷൻ -1,61,158.
SKY